「看」完才過海 賀賢肉緊兩匹從化兵
2024年04月19日 11:00
東網電視
更多新聞短片
賀賢今早過海睇谷閘前,特登走轉沙田馬場睇「還看今朝」加課。
由於今早7時正,開始舉行7組快活谷試閘,不少練馬師索性直接去跑馬地馬場,令沙田馬場氣氛變得冷清,但即使賀廐有多達6駒試谷閘,惟賀賢仍留在沙田馬場督操,直至6時15分才肯過海,搞到咁抆水,原來係為了觀看兩匹日前才由從化運返的參戰馬,分別係「還看今朝」(第4場)及「實力派」(第8場),需知兩駒向來都係差不多時間出操,練者似乎不想打亂其操練schedule,寧願自己趕啲都在所不計,重視之情可見一斑。
值得一提,「還看今朝」近幾仗頻頻落飛失手,今勻落班角逐勝途1000米直路賽,即搵剛戰助賀廐孭頂磅贏「北海盗」的布文助拳,出擊心意相當明顯,加上「還看今朝」兩度出戰四班賽俱能贏馬,早已證明居此班實力鶴立雞群,值得信賴!